ddrg/super_eurlex huggingface dataset:
DA Den Europæiske Unions Tidende C 32/8

Domstolens dom (Tredje Afdeling) af 11. december 2008 — Stichting Centraal Begeleidingsorgaan voor de Intercollegiale Toetsing mod Staatssecretaris van Financiën (anmodning om præjudiciel afgørelse fra Hoge Raad der Nederlanden — Nederlandene)

(Sag C-407/07) (1)

(Sjette momsdirektiv - artikel 13, punkt A, stk. 1, litra f) - fritagelser - betingelser - tjenesteydelser præsteret af selvstændige grupper - tjenester ydet en eller flere medlemmer af gruppen)

(2009/C 32/13)

Processprog: nederlandsk

Den forelæggende ret

Hoge Raad der Nederlanden

Parter i hovedsagen

Sagsøger: Stichting Centraal Begeleidingsorgaan voor de Intercollegiale Toetsing

Sagsøgt: Staatssecretaris van Financiën

Sagens genstand

Anmodning om præjudiciel afgørelse — Hoge Raad der Nederlanden — fortolkning af artikel 13 A, stk. 1, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — tjenesteydelser præsteret af selvstændige grupper med henblik på at levere deres medlemmer tjenesteydelser, der er direkte nødvendige for udøvelsen af en fritagen virksomhed.

Konklusion

Artikel 13, punkt A, stk. 1, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at de tjenesteydelser, som selvstændige grupper leverer til deres medlemmer, er omfattet af den fritagelse, der er fastsat i denne bestemmelse, selv om disse ydelser kun leveres til et enkelt eller nogle af medlemmerne, forudsat at de øvrige betingelser i bestemmelsen er opfyldt.

(1) EUT C 283 af 24.11.2007.
DA Den Europæiske Unions Tidende C 32/9

Domstolens dom (Femte Afdeling) af 11. december 2008 — Agenzia per le Erogazioni in Agricoltura (AGEA) mod Consorzio Agrario di Ravenna Soc. Coop. arl (anmodning om præjudiciel afgørelse fra Corte suprema di cassazione — Italien)

(Sag C-486/07) (1)

(Fælles markedsordning - korn - majs - prisfastsættelse - prisnedsættelser)

(2009/C 32/14)

Processprog: italiensk

Den forelæggende ret

Corte suprema di cassazione

Parter i hovedsagen

Sagsøger: Agenzia per le Erogazioni in Agricoltura (AGEA)

Sagsøgt: Consorzio Agrario di Ravenna Soc. Coop. arl

Sagens genstand

Anmodning om præjudiciel afgørelse — Corte suprema di cassazione — fortolkning af artikel 4 og 5 i Rådets forordning nr. 1766/92 af 30. juni 1992 om den fælles markedsordning for korn (EFT L 181, s. 21), af artikel 4a i Kommissionens forordning (EØF) nr. 689/92 af 19. marts 1992 om fastsættelse af fremgangsmåden ved og betingelserne for interventionsorganernes overtagelse af korn (EFT L 74, s. 18), og af artikel 13 i Kommissionens forordning (EØF) nr. 2131/93 af 28. juli 1993 om procedurer og betingelser for salg af korn fra interventionsorganerne (EFT L 191, s. 76) — anvendelse af prisnedsættelser som følge af et højere vandindhold end fastsat for standardkvaliteten — anvendelse på salg af majs

Konklusion

Artikel 13, stk. 1, i Kommissionens forordning (EØF) nr. 2131/93 af 28. juli 1993 om procedurer og betingelser for salg af korn fra interventionsorganerne, sammenholdt med artikel 4a i Kommissionens forordning (EØF) nr. 689/92 af 19. marts 1992 om fastsættelse af fremgangsmåden ved og betingelserne for interventionsorganernes overtagelse af korn, som ændret ved Kommissionens forordning (EØF) nr. 2486/92 af 27. august 1992, skal fortolkes således, at i tilfælde af salg af korn fra interventionsorganerne finder prisnedsættelser i kraft af vandindholdet fastsat for hård hvede i tabel II til bilag II til forordning nr. 689/92, som ændret ved forordning nr. 2486/92, ikke anvendelse.

(1) EUT C 22 af 26.1.2008.
DA Den Europæiske Unions Tidende C 32/4

Domstolens dom (Første Afdeling) af 11. december 2008 — Kommissionen for De Europæiske Fællesskaber mod Département du Loiret og Scott SA

(Sag C-295/07 P) (1)

(Appel - statsstøtte - favørpris for en grund - Kommissionens beslutning - tilbagesøgning af støtte, der er uforenelig med fællesmarkedet - støttens nutidsværdi - renters rente - manglende begrundelse - fuldstændig annullation - antagelse til realitetsbehandling)

(2009/C 32/07)

Processprog: fransk

Parter

Appellant: Kommissionen for De Europæiske Fællesskaber (ved J. Flett, som befuldmægtiget)

De øvrige parter i appelsagen: Département du Loiret og Scott SA (ved J. Lever, QC, og barristers J. Gardner og G. Peretz for solicitors R. Griffith og M. Papadakis)

Sagens genstand

Appel iværksat til prøvelse af dom afsagt den 29. marts 2007 af Retten i Første Instans (Første Afdeling) i sag T-369/00, Département du Loiret mod Kommissionen, hvorved Retten annullerede Kommissionens beslutning 2002/14/EF af 12. juli 2000 om den statsstøtte, Frankrig har iværksat til fordel for Scott Paper SA/Kimberly-Clark (EFT 2002 L 12, s. 1), i det omfang beslutningen vedrører den støtte, der er ydet i form af en favørpris for en grund, som anført i beslutningens artikel 1 — metode for beregning af renterne af ulovligt oppebårne beløb (almindelige rentesatser eller renters rente?) — begrundelse for valget af den anvendte metode og anvendelse af omvendt bevisbyrde — tidspunktet for vurderingen af, om der er indrømmet en ulovlig fordel

Konklusion

1) Dommen afsagt af De Europæiske Fællesskabers Ret i Første Instans den 29. marts 2007 i sagen Département du Loiret mod Kommissionen (sag T-369/00) ophæves.

2) Sagen hjemvises til De Europæiske Fællesskabers Ret i Første Instans.

3) Afgørelsen om sagens omkostninger udsættes.

(1) EUT C 211 af 8.9.2007.
DA Den Europæiske Unions Tidende C 19/8

Domstolens dom (Fjerde Afdeling) af 27. november 2008 — Société Papillon mod Ministère du budget, des comptes publics et de la fonction publique (anmodning om præjudiciel afgørelse fra Conseil d'État (Frankrig))

(Sag C-418/07) (1)

(Etableringsfrihed - direkte beskatning - selskabsskat - koncernbeskatningsordning - hjemmehørende moderselskab - hjemmehørende datterdatterselskaber ejet via et ikke-hjemmehørende datterselskab)

(2009/C 19/13)

Processprog: fransk

Den forelæggende ret

Conseil d'État

Parter i hovedsagen

Sagsøger: Société Papillon

Sagsøgt: Ministère du budget, des comptes publics et de la fonction publique

Sagens genstand

Anmodning om præjudiciel afgørelse — Conseil d'État — fortolkning af artikel 43 EF og 48 EF — begrænsning i etableringsfriheden og eventuel begrundelse af en beskatningsordning, der sondrer efter, om et (fransk) datterdatterselskab til et moderselskab (der ligeledes er etableret i Frankrig) ejes via et datterselskab etableret i denne medlemsstat eller i en anden medlemsstat, og som ikke er pålagt fransk selskabsskat — begrundet i hensynet til beskatningsordningens sammenhæng

Konklusion

EF-traktatens artikel 52 (efter ændring nu artikel 43 EF) skal fortolkes således, at den er til hinder for en medlemsstats lovgivning, hvorefter et moderselskab, der er hjemmehørende i denne medlemsstat, og som ejer datterselskaber og datterdatterselskaber, der ligeledes er hjemmehørende i nævnte stat, kan anvende en ordning med koncernbeskatning, men et sådant moderselskab er udelukket fra denne ordning, hvis dets hjemmehørende datterdatterselskaber ejes via et datterselskab, der er hjemmehørende i en anden medlemsstat.

(1) EUT C 283 af 24.11.2007.
—

Beviset for, at brugen af det yngre varemærke skader eller ville skade det ældre varemærkes særpræg, forudsætter, at det er godtgjort, at der er sket en ændring i den økonomiske adfærd hos gennemsnitsforbrugeren af de varer eller tjenesteydelser, som det ældre varemærke er registreret for, der er forårsaget af brugen af det yngre varemærke, eller at der er en alvorlig risiko for, at en sådan ændring vil forekomme i fremtiden.
DA Den Europæiske Unions Tidende C 44/20

Domstolens dom (Tredje Afdeling) af 18. december 2008 — Afton Chemical Limited mod The Commissioners of Her Majesty's Revenue & Customs (anmodning om præjudiciel afgørelse fra High Court of Justice (Chancery Division) (Det Forenede Kongerige))

(Sag C-517/07) (1)

(Direktiv 92/81/EØF - punktafgifter for mineralolier - artikel 2, stk. 2 og 3, samt artikel 8, stk. 1, litra a) - direktiv 2003/96/EF - beskatning af energiprodukter og elektricitet - artikel 2, stk. 2, og artikel 2, stk. 4, litra b) - anvendelsesområde - brændstofadditiver, som er mineralolier eller energiprodukter, men som ikke anvendes som brændstof - national beskatningsordning)

(2009/C 44/33)

Processprog: engelsk

Den forelæggende ret

High Court of Justice (Chancery Division)

Parter i hovedsagen

Sagsøger: Afton Chemical Limited

Sagsøgt: The Commissioners of Her Majesty's Revenue & Customs

Sagens genstand

Anmodning om præjudiciel afgørelse — High Court of Justice (Chancery Division) — fortolkning af artikel 2, stk. 3, og artikel 8, stk. 1, i Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (EFT L 316, s. 12), artikel 2, stk. 3, og artikel 4, litra b), i Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (EFT L 283, s. 51), og af artikel 3 i Rådets direktiv 92/12/EØF af 25. februar 1992 om den generelle ordning for punktafgiftspligtige varer, om oplægning og omsætning heraf samt om kontrol hermed (EFT L 76, s. 1) — mineralolier, der tilsættes brændstof, og som er bestemt til andre formål end fremdrift af et køretøj, men som ikke er bestemt til at skulle udbydes til salg eller anvendes som brændstof — beskattes som brændstof?

Konklusion

Artikel 2, stk. 3, og artikel 8, stk. 1, i Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier, som ændret ved Rådets direktiv 94/74/EF af 22. december 1994, for så vidt angår perioden indtil den 31. december 2003 og artikel 2, stk. 3 og 4, i Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet for så vidt angår perioden fra den 1. januar til den 31. oktober 2004 skal fortolkes således, at brændstofadditiver som de i hovedsagen omhandlede, som udgør »mineralolier« som omhandlet i førstnævnte direktivs artikel 2, stk. 1, eller »energiprodukter« som omhandlet i sidstnævnte direktivs artikel 2, stk. 1, men som ikke er bestemt til at skulle anvendes, udbydes til salg eller anvendes som motorbrændstof, skal underlægges den afgiftsordning, som er fastsat i nævnte direktiver.

(1) EUT C 22 af 26.1.2008.
DA Den Europæiske Unions Tidende C 44/19

Domstolens dom (Ottende Afdeling) af 18. december 2008 — Royal Bank of Scotland plc mod The Commissioners of Her Majesty's Revenue & Customs (anmodning om præjudiciel afgørelse fra Court of Session (Scotland), Edinburgh (Det Forenede Kongerige))

(Sag C-488/07) (1)

(Sjette momsdirektiv - fradrag af indgående afgift - goder og ydelser, der benyttes til såvel afgiftspligtige som afgiftsfritagne transaktioner - pro rata-fradrag - beregning - metoderne i artikel 17, stk. 5, tredje afsnit - pligt til at anvende afrundingsreglen i artikel 19, stk. 1, andet afsnit)

(2009/C 44/31)

Processprog: engelsk

Den forelæggende ret

Court of Session (Scotland), Edinburgh

Parter i hovedsagen

Sagsøger: Royal Bank of Scotland plc

Sagsøgt: The Commissioners of Her Majesty's Revenue & Customs

Sagens genstand

Anmodning om præjudiciel afgørelse — Court of Session (Scotland), Edinburgh — fortolkning af artikel 17, stk. 5, og artikel 19, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — goder og tjenesteydelser, der benyttes til såvel afgiftspligtige som afgiftsfritagne transaktioner — beregning af pro rata-satsen — afrundingsregler

Konklusion

Medlemsstaterne er ikke forpligtet til at anvende afrundingsreglen i artikel 19, stk. 1, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, når pro rata-satsen for fradragsretten for indgående moms beregnes efter en særlig metode i medfør af direktivets artikel 17, stk. 5, tredje afsnit, litra a), b), c) eller d).

(1) EUT C 8 af 12.1.2008.
DA Den Europæiske Unions Tidende C 44/12

Domstolens dom (Fjerde Afdeling) af 22. december 2008 — État belge — SPF Finances mod Truck Center SA (anmodning om præjudiciel afgørelse fra Cour d'appel de Liège — Belgien)

(Sag C-282/07) (1)

(Etableringsfrihed - EF-traktatens artikel 52 (efter ændring nu artikel 43 EF) og 58 (nu artikel 48 EF) - frie kapitalbevægelser - EF-traktatens artikel 73 B og 73 D (nu henholdsvis artikel 56 EF og 58 EF) - beskatning af juridiske personer - kapitalindkomst og indtægter af værdipapirer mv. - indeholdelse af kildeskat - forskudsskat af kapitalindkomst og indtægter af værdipapirer mv. (précompte mobilier) - opkrævning af forskudsskatten af renter betalt til ikke-hjemmehørende selskaber - ingen opkrævning af forskudsskatten af renter betalt til hjemmehørende selskaber - dobbeltbeskatningsoverenskomst - restriktion - foreligger ikke)

(2009/C 44/19)

Processprog: fransk

Den forelæggende ret

Cour d'appel de Liège

Parter i hovedsagen

Sagsøger: État belge — SPF Finances

Sagsøgt: Truck Center SA

Sagens genstand

Anmodning om præjudiciel afgørelse — Cour d'appel de Liège — fortolkning af artikel 56 EF og 58 EF — de frie kapitalbevægelser — beskatning af juridiske personer — forskudsskat af indtægt af værdipapirer mv. (»précompte mobilier«) opkrævet af skattemyndighederne i en medlemsstat af kapitalindkomst, der oppebæres af et selskab, der er etableret i en anden medlemsstat, fra et selskab, der er etableret i førstnævnte medlemsstat — ingen opkrævning af forskudsskat af indtægt af værdipapirer mv. (»précompte mobilier«), når indkomsten oppebæres af et selskab, der er etableret i den samme medlemsstat — spørgsmålet om, hvorvidt dette udgør en ubegrundet forskellig behandling, eller om der foreligger en forskellig situation, der kan begrunde denne forskelsbehandling? — spørgsmålet om, hvilken indvirkning en dobbeltbeskatningsoverenskomst har i denne forbindelse

Konklusion

EF-traktatens artikel 52 (efter ændring nu artikel 43 EF), artikel 58 (nu artikel 48 EF) samt artikel 73 B og 73 D (nu henholdsvis artikel 56 EF og 58 EF) skal fortolkes således, at de ikke er til hinder for en national skattelovgivning som den, der er tvist om i hovedsagen, hvorefter der indeholdes kildeskat af renter, som et selskab, der er hjemmehørende i denne stat, betaler til et rentemodtagende selskab, der er hjemmehørende i en anden medlemsstat, mens renter, som betales til et rentemodtagende selskab, der er hjemmehørende i førstnævnte medlemsstat, og som er selskabsskattepligtig i denne medlemsstat, fritages for denne kildebeskatning.

(1) EUT C 199 af 25.8.2007.
DA Den Europæiske Unions Tidende C 44/11

Domstolens dom (Store Afdeling) af 16. december 2008 — straffesag mod Lodewijk Gysbrechts, Santurel Inter BVBA (anmodning om præjudiciel afgørelse fra Hof van Beroep te Gent — Belgien)

(Sag C-205/07) (1)

(Artikel 28 EF til 30 EF - direktiv 97/7/EF - forbrugerbeskyttelse i forbindelse med aftaler vedrørende fjernsalg - fortrydelsesfrist - forbud mod at afkræve forbrugeren et forskud eller betaling før udløbet af fortrydelsesfristen)

(2009/C 44/17)

Processprog: nederlandsk

Den forelæggende ret

Hof van Beroep te Gent

Parter i hovedsagen

Lodewijk Gysbrechts, Santurel Inter BVBA

Sagens genstand

Anmodning om præjudiciel afgørelse — Hof van Beroep te Gent — fortolkning af artikel 28 EF og 30 EF — forbud mod inden for den obligatoriske fortrydelsesfrist at afkræve forbrugeren et forskud eller betaling — forenelighed med fællesskabsretten

Konklusion

Artikel 29 EF er ikke til hinder for en national lovgivning, som indeholder et forbud mod, at leverandøren i forbindelse med et fjernsalg afkræver forbrugeren et forskud eller betaling før fortrydelsesfristens udløb, men er til hinder for, at der i henhold til denne lovgivning opstilles et forbud mod før udløbet af den nævnte frist at kræve forbrugerens betalingskortnummer oplyst.

(1) EUT C 140 af 23.6.2007.
1)

Hvad angår opkrævning af toldskyld med henblik på efteropkrævning af importtold er en frist på otte til femten dage, der gives en importør, som mistænkes for at have begået en overtrædelse af toldbestemmelserne, til at fremsætte sine bemærkninger, i princippet forenelig med de fællesskabsretlige krav.
3)

Den omstændighed, at et luftfartsselskab har overholdt minimumsreglerne for vedligeholdelse af luftfartøjer, er ikke i sig selv tilstrækkeligt til at godtgøre, at luftfartsselskabet har truffet »alle forholdsregler, der med rimelighed kunne træffes«, i den forstand, hvori udtrykket er anvendt i artikel 5, stk. 3, i forordning nr. 261/2004, og er følgelig ikke tilstrækkeligt til at fritage luftfartsselskabet for pligten til at udbetale kompensation efter forordningens artikel 5, stk. 1, litra c), og artikel 7, stk. 1.
1)

Artikel 7, stk. 1, første led, i afgørelse nr. 1/80 af 19. september 1980 om udvikling af associeringen, som er vedtaget af det associeringsråd, der er oprettet ved associeringsaftalen mellem Det Europæiske Økonomiske Fællesskab og Tyrkiet, skal fortolkes således, at en tyrkisk arbejdstagers barn kan erhverve de rettigheder, som er fastsat i denne bestemmelse, når arbejdstageren inden for den treårsperiode, hvor barnet har levet sammen med ham, har haft erhvervsmæssig beskæftigelse i to et halvt år, før han blev arbejdsløs i de efterfølgende seks måneder.
3)

Ordene »en midlertidig arbejdskontrakt eller et midlertidigt ansættelsesforhold« i artikel 8, stk. 2, andet afsnit, i direktiv 91/533 skal fortolkes således, at de sigter til kortvarige arbejdskontrakter og ansættelsesforhold. Når der ikke ved en medlemsstats lovgivning er vedtaget bestemmelse herom, tilkommer det de nationale domstole at fastsætte denne varighed i hvert enkelt tilfælde og under hensyntagen til de særlige forhold, der gør sig gældende i visse sektorer eller inden for visse former for beskæftigelse og virksomhed. Denne varighed skal dog fastsættes på en sådan måde, at den sikrer den effektive beskyttelse af de rettigheder, som arbejdstagerne har i medfør af nævnte direktiv.
DA Den Europæiske Unions Tidende C 44/18

Domstolens dom (Anden Afdeling) af 22. december 2008 — Isabel Clara Centeno Mediavilla, Delphine Fumey, Eva Gerhards, Iona M.S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen og Michaël Zouridakis mod Kommissionen for De Europæiske Fællesskaber og Rådet for Den Europæiske Union

(Sag C-443/07 P) (1)

(Appel - tjenestemandsvedtægten - ulovlighedsindsigelse vedrørende artikel 12, stk. 3, i bilag XIII om indplacering af tjenestemænd, der ansættes efter den 1. maj 2004 - høring af Vedtægtsudvalget - overholdelse af velerhvervede rettigheder og ligebehandlingsprincippet)

(2009/C 44/29)

Processprog: fransk

Parter

Appellanter: Isabel Clara Centeno Mediavilla, Delphine Fumey, Eva Gerhards, Iona M.S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen og Michaël Zouridakis (ved avocats G. Vandersanden og L. Levi)

De andre parter i appelsagen: Kommissionen for De Europæiske Fællesskaber (ved J. Currall og H. Krämer, som befuldmægtigede) og Rådet for Den Europæiske Union (ved M. Arpio Santacruz og M. Bauer, som befuldmægtigede)

Sagens genstand

Appel af dom afsagt af Retten i Første Instans (Fjerde Udvidede Afdeling) den 11. juli 2007 i sag T-58/05, Centeno Mediavilla m.fl. mod Kommissionen, hvorved Retten frifandt Kommissionen for appellanternes påstande om annullation af de afgørelser, hvorved de blev udnævnt til tjenestemænd på prøve, for så vidt som deres indplacering i lønklasse herved fastsattes i henhold til overgangsbestemmelserne i artikel 12, stk. 3, i bilag XIII til vedtægten for tjenestemænd i De Europæiske Fællesskaber, som ændret ved forordning (EF, Euratom) nr. 723/2004 af 22. marts 2004 (EUT L 124, s. 1) — virkningen af den nye tjenestemandsvedtægts ikrafttræden på situationen for personer, der er opført på en egnetheds- eller reserveliste inden tidspunktet for nævnte vedtægts ikrafttrædelse den 1. maj 2004, men som er ansat efter dette tidspunkt — principperne om retssikkerhed, beskyttelse af den berettigede forventning og ligebehandling — begrundelsespligtens rækkevidde

Konklusion

1) Appellen forkastes.

2) Isabel Clara Centeno Mediavilla, Delphine Fumey, Eva Gerhards, Iona M.S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen og Michaël Zouridakis betaler appelsagens omkostninger.

3) Rådet for Den Europæiske Union bærer sine egne omkostninger.

(1) EUT C 22 af 26.1.2008.
DA Den Europæiske Unions Tidende C 44/9

Domstolens dom (Første Afdeling) af 22. december 2008 — Kommissionen for De Europæiske Fællesskaber mod Republikken Østrig

(Sag C-161/07) (1)

(Traktatbrud - artikel 43 EF - national lovgivning, der fastsætter betingelser for registrering af virksomheder efter ansøgning af statsborgere fra de nye medlemsstater - procedure for attestation for selvstændige)

(2009/C 44/14)

Processprog: tysk

Parter

Sagsøger: Kommissionen for De Europæiske Fællesskaber (ved E. Traversa og G. Braun, som befuldmægtigede)

Intervenient til støtte for sagsøgeren: Republikken Litauen (ved D. Kriaučiūnas, som befuldmægtiget)

Sagsøgt: Republikken Østrig (ved C. Pesendorfer og M. Winkler, som befuldmægtigede)

Sagens genstand

Traktatbrudssøgsmål — tilsidesættelse af artikel 43 EF — national lovgivning, hvori der er fastsat betingelser for registrering af virksomheder, der ejes af statsborgere i tredjelande, som ligeledes finder anvendelse på tjekkiske, estiske, lettiske, litauiske, ungarske, polske, slovenske og slovakiske statsborgere — forpligtelse, som er fastsat for alle selskabsdeltagere i personselskaber og minoritetsdeltagere i anpartsselskaber, der leverer ydelser, som er karakteristiske for et arbejdsforhold, til at følge en særlig procedure, som tilsigter, at det fastslås, at ansøgeren er selvstændig, og hvorunder sidstnævnte skal bevise, at han har indflydelse på ledelsen af den virksomhed, som han ønsker at registrere i medlemsstaten

Konklusion

1) Republikken Østrig har tilsidesat sine forpligtelser i henhold til artikel 43 EF, idet den for registrering af selskaber i handelsregisteret efter ansøgning fra statsborgere fra de medlemsstater, der tiltrådte Den Europæiske Union den 1. april 2004 — med undtagelse af Republikken Cypern og Republikken Malta — som er selskabsdeltagere i et personselskab eller mindretalsaktionærer i et anpartsselskab, kræver, at Arbeitsmarktservice fastslår, at de er selvstændige, eller at der fremlægges en fritagelse for arbejdstilladelse.

2) Republikken Østrig betaler sagens omkostninger.

(1) EUT C 140 af 23.6.2007.